جمهور باشقانی رجب طیب اردوغان آوروپا بیرلیگی‌نین تورکیه-‌نین سرحد-کئچید منطقه‌لرینی آچدیغی قاچقین‌لار اوچون بیر میلیارد یورو گؤندرمه تکلیفینی رد ائده‌رک، "تورکیه-‌نین غرورو ایله اویناماغا هئچ کسین حاقی و صلاحیتی یوخ‌دور" دئدی.
جمهور باشقانی اردوغان بونو ایشگوزار سفرله پایتاخت آنکارادا اولان بولقاریستانین باش ناظیری بویکو بوریسوو ایله تشکیل ائتدیگی بیرگه مطبوعات کنفرانسیندا قاچقین‌لارلا باغلی وئردیگی آچیقلامادا دئییب.
آوروپایا مراجعت ائدن اردوغان "بو گون‌لرده بیزه 1 میلیارد گؤندره‌جک‌لرینی دئییرلر. هئچ کسی آلدادا بیلمزسینیز! بیز بو پولو دا ایستمیریک. آوروپا بیرلیگی عضوو اؤلکه‌لرین قاباقجیل‌لاری سرحد منطقه‌لرینه طرف گئدن قاچقین‌لارلا علاقه‌دار تورکیه‌-نین بورادا سهو آددیم آتدیغینی سؤیله‌یه‌جک قدر ایکی یوزلو سیاست تطبیق ائدی‌لر. یوکون عدالت‌لی و مسئولیتین بؤلوشولدوگونو گؤرمه‌دیک. بو یوک ساده‌جه بیزیم اوزریمیزده می اولا‌جاق؟ بیزیم اساساً 40 میلیارددان چوخ پول خرج له دیک" دئیه بیلدیریب.
بولقاریستانین باش ناظیری بوریسوو ایسه هئچ کسین سرحد منطقه‌سینده گؤزله‌ین قاچقین‌لارلا علاقه‌دار بحرانی گؤرمه‌دیگینی سؤیله‌ییب.
بوریسوو "تورکیه‌-یه قانون‌سوز مهاجرلر اوچون یاردیمین نه اوچون واختیندا وئریلمه‌دیگینی باشا دوشه بیلمیرم. آوروپا بیرلیگی-نین اساس پرینسیپ‌لرین‌دن بیری یوکون بؤلوشولمه‌سی‌دیر" دئیه وورغولاییب.
